open-index/open-wikipedia-markdown huggingface dataset:
Kahden komplementti

**Kahden komplementti** on binääriluvun esitys, jota käytetään tietokoneissa yksinkertaistamaan vähennyslaskutoimitusta. Kahden komplementtia käytettäessä vähennyslasku muuntuu tavalliseksi yhteenlaskuksi, jonka tietokone voi helposti suorittaa. Silloin riittää, kun huolehditaan yhteenlaskussa ylivuototapauksessa muistinumeron carry-bitistä. Vähennyslaskun lainaus eli borrow-bittiä ei silloin laskuissa tarvita.

Yleisesti kahden komplementti -esitystä käytetään tietokoneissa myös osoittamaan negatiivisia lukuja (eli lukuja jotka ovat 10.

## Kahden komplementin muodostaminen
# käännetään binäärisanan kaikki bitit (jolloin saadaan yhden komplementti)
# lisätään yksi (jolloin saadaan kahden komplementti)

 
**Esimerkki 1** muodostetaan luvun 310 kahden komplementti

 Binääriesitys luvulle 310  0112
 Käännetään bitit           1002  (=yhden komplementti)
 Lisätään yksi              + 12  (=lisätään 1)
                            
                            1012  (=luvun 0112  kahden komplementti)

**Esimerkki 2** lasketaan 1510 – 310 =1210 käyttäen 8-bittistä kahden komplementtia

 Binääriesitys luvulle 1510      0000 11112      
 Binääriesitys luvulle 310       0000 00112      
 Luvun 310 kahden komplementti   1111 11012
 
 Yhteenlaskun suorittaminen:   
  111111 111        (carry)
   0000 11112      (1510)
 + 1111 11012      (−310)
 
   0000 11002      (1210)  (yhteenlaskun viimeinen carry äärimmäisenä vasemmalla MSB päässä jätetään huomiotta) 

:Taulukko 10-kantaisen ja binäärisen 8-bittisen luvun arvojen välillä:

Kahden komplementtia ei pidä sotkea Alternate Mark Inversion -koodaukseen (AMI-koodiin) eikä Gray-koodiin. AMI-koodia käytetään tiedonsiirrossa (yhdessä tai erikseen muiden linjakoodien kuten HDB-3 ja 4B3T kanssa) muuttamaan binäärinen RZ koodi NRZ koodiksi. Gray-koodia käytetään mm. sektorikiekkoantureissa minimoimaan lukuvirheitä.
Dobri Dobrev

**Dobri Dimitrov Dobrev** () (20. heinäkuuta 1914 – 13. helmikuuta 2018) oli bulgarialainen askeetti, joka tuli tunnetuksi laajasta hyväntekeväisyydestä.

Dobrev oli kotoisin Bailovon kylästä. Hän oli kuuroutunut lähes täysin toisessa maailmansodassa. Elämänsä viimeiset noin 25 vuotta hän oli säännöllinen näky Aleksanteri Nevskin katedraalin sisäänkäynnillä Sofiassa. Hän oli siellä kerjäämässä mutta ei pitänyt tällä tavoin hankkimiaan rahoja itse vaan eli noin 80 euron arvoisella kuukausieläkkeellä. Sen sijaan hän antoi keräämänsä rahat eteenpäin kirkkojen ja luostarien kunnostukseen ja ylläpitoon. Hän lahjoitti elämänsä aikana ainakin yli 40&nbsp;000 euroa, joista osa oli hänen omia rahojaan, osa taas lahjoituksena kerjäämällä saatuja. Vuonna 2005 hän lahjoitti 5&nbsp;000 euron arvoisen summan kotikylänsä Bailovon kirkolle. Vuonna 2007 hän lahjoitti 12&nbsp;500 euron edestä Eleshniskin luostarille, mikä raha käytettiin luostarin kunnostukseen. Hän lahjoitti rahaa myös Gorno Kamartsin kylän kirkolle. Vuonna 2008 hän lahjoitti rahaa Kaloferin kirkon kunnostukseen. Vuonna 2009 hänestä tuli Aleksanteri Nevskin katedraalin historian suurin yksittäinen lahjoittaja hänen annettuaan kirkolle 35&nbsp;700 levan eli 18&nbsp;200 euron lahjoituksen.

Dobri eli vaatimattomasti Bailovossa pienessä mökissä kirkon pihamaalla. Mökin sisustuksena oli vain sänky ja pöytä. Hänestä tuli internet-kuuluisuus hänen ihailijoidensa perustettua useita hänelle omistettuja Facebook-sivuja, jotka keräsivät tuhansia seuraajia. Katutaiteilijat maalasivat sofialaisen rakennuksen seinään suuren kuvan valkotukkaisesta kynttilää pitävästä miehestä, ja media alkoi kutsua häntä "Bailovon eläväksi pyhimykseksi". Häntä kutsuttiin myös "isoisä Dobriksi" ja "vanhus Dobriksi". Hänen nimensä on "hyvä" bulgariaksi, ja hänestä tulikin hyvyyden symboli monille bulgarialaisille maassa, joka kärsii korruptiosta ja köyhyydestä.

Dobri Dobrev kuoli 13. helmikuuta 2018. Heti seuraavana päivänä pidettiin hänelle pyhille Kyrillokselle ja Methodiokselle omistetussa Bailovon kirkossa muistopalvelus.

## Lähteet

## Aiheesta muualla
* Dobri Dobreville omistetut nettisivut
Sammy Ahonen

**Sammy Daniel Ahonen** (25. kesäkuuta 1997 Ruokolahti – 27. elokuuta  2017 Hořice, Tšekki) oli suomalainen ratamoottoripyöräilijä, joka kilpaili IRRC Supersport - luokassa. Ahonen oli pienestä pitäen kiinnostunut moottoriurheilusta ja aloittikin kilpailemisen 13-vuotiaana. Hän aloitti aikuisten SM-sarjassa ajamisen 17–18-vuotiaana. Koulutukseltaan Ahonen oli ylioppilas. Hän valmistui Imatran yhteislukiosta ylioppilaaksi keväällä 2016 ja hänen oli tarkoitus aloittaa Turun ammattikorkeakoulussa insinööriopinnot syksyllä 2017.

## Kilpaura
Ahonen aloitti kilpailemisen 13-vuotiaana Imatran Moottorikerhon riveissä. Hän siirtyi kauden 2014 päättäneessä motoparkin kilpailussa superstock 600 –luokkaan, pyöränään Yamaha YZR-R6. Ahonen teki debyyttinsä katuratakisoihin IRRC-sarjaan kaudella 2016, saavuttaen pistesijoja. Kausi 2017 alkoi Ahosen osalta varusmiespalveluksessa Karjalan prikaatissa kranaatinheitinkomppaniassa. Päästyään reserviin kesäkuussa 2017 hän jatkoi kilpailemista. Lupaavasti alkanut kausi 2017 päättyi kuitenkin Horicessa sattuneeseen onnettomuuteen.

### Onnettomuus
Ahonen menetti pyöränsä hallinnan Horicen kilpailun aika-ajoissa lauantaina 26. elokuuta ja ajautui päin suojavalleja loukkaantuen pahasti. Hän kuoli kirurgisessa sairaalassa vuorokautta myöhemmin hoitohenkilökunnan ponnisteluista huolimatta. Ahonen tunnettiin moottoripyöräpiireissä rauhallisena kuskina, joka kuului jo supersport-luokan vakiokuljettajiin.

## Lähteet
Iprodioni

**Iprodioni** (C13H13N3Cl2O3) on hydantoiinijohdannaisiin kuuluva heterosyklinen orgaaninen yhdiste. Yhdistettä voidaan käyttää maataloudessa fungisidina. Euroopan unionin alueella iprodionin käyttö on kiellettyä 5.6.2018 jälkeen.

## Ominaisuudet
Iprodioni on huoneenlämpötilassa väritöntä kiteistä ainetta. Yhdiste on käytännössä katsoen veteen liukenematonta. Iprodioni liukenee kohtalaisesti etanoliin ja hyvin esimerkiksi asetoniin, dikloorimetaaniin ja tolueeniin. Yhdiste tehoaa useisiin sieniin, ja sen vaikutusmekanismi perustuu itiöiden itämisen estoon ja solukalvojen kasvun estoon. Iprodioni on todennäköisesti karsinogeeninen yhdiste.

## Valmistus ja käyttö
Iprodionin valmistuksen ensimmäisessä vaiheessa 3,5-dikloorifenyyli-isosyanaatti reagoi glysiinin kanssa. Seuraavassa vaiheessa muodostuu rengasrakenne, ja viimeisessä vaiheessa tapahtuu reaktio isopropyyli-isosyanaatin kanssa, jolloin muodostuu iprodionia. 

Iprodionia käytetään useiden kasvien, kuten hedelmien, kasvisten ja puuvillan sienitautien, hoitoon ja torjuntaan. Lisäksi sitä voidaan käyttää nurmilla. Yhdiste levitetään liuoksena tai jauheena. Iprodioni on rekisteröity käytettäväksi muun muassa Yhdysvalloissa, Kanadassa, Intiassa, Australiassa ja Uudessa-Seelannissa. Iprodionin käyttö oli sallittua myös Euroopan unionin alueella, kunnes Euroopan komissio päätti  vuonna 2017 perua sen myyntiluvan 5.3.2018 alkaen. Aineen käyttö Euroopan unionin alueella on kiellettyä 5.6.2018 alkaen.

## Lähteet

## Aiheesta muualla
*Human Metabolome Database (HMDB): Iprodione 
*Toxin and Toxin Target Database (T3DB): Iprodione 
*Kyoto Encyclopedia of Genes and Genomes (KEGG): Iprodione 
*ChemBlink: Iprodione
Women (albumi)

__NOTOC__

**Women** on samannimisen yhtyeen, Womenin esikoisalbumi, jonka julkaisi Jagjaguwar 7. lokakuuta 2008. Albumi nauhoitettiin tuottaja Chad VanGaalenin kellarissa vuoden 2008 alkupuolella.

## Kappaleet
#
#
#
#
#
#
#
#
#
#

## Arvostelut
* Pitchfork: 7.9/10

## Lähteet
Patrick Roest

**Patrick Roest** (s. 7. joulukuuta 1995) on alankomaalainen pikaluistelija. Hän on nelinkertainen olympiamitalisti, seitsemänkertainen maailmanmestari ja kuusinkertainen Euroopan-mestari.

Roest saavutti kaksi olympiamitalia Pyeongchangissa 2018: hopeaa 1&nbsp;500 metrillä ja pronssia joukkuetakaa-ajossa. Pekingin olympialaisissa 2022 hän saavutti hopeaa 5&nbsp;000&nbsp;metrillä ja 10&nbsp;000&nbsp;metrillä. Hän voitti yleisluistelun MM-kilpailuissa 2018, 2019 ja 2020  kultaa sekä 2017, 2022 ja 2024 hopeaa. Matkakohtaisissa MM-kilpailuissa hän on saavuttanut kultaa joukkuetakaa-ajossa 2021 ja 2023 sekä 5&nbsp;000&nbsp;metrillä 2023 ja 2024, hopeaa 5&nbsp;000 metrillä 2019 ja 2021, hopeaa 10&nbsp;000&nbsp;metrillä 2019 sekä pronssia 1&nbsp;500&nbsp;metrillä 2021. Lisäksi hän on ollut 10&nbsp;000&nbsp;metrillä neljäs 2023 ja 2024 sekä 1&nbsp;500 metrillä kuudes 2017. Yleisluistelun EM-kilpailuissa hän sai kultaa 2021 ja 2023 sekä hopeaa 2019. Matkakohtaisissa EM-kilpailuissa hän saavutti kultaa 5&nbsp;000&nbsp;metrillä 2020, 2022 ja 2024 sekä joukkuetakaa-ajossa 2020 ja 2022. Lisäksi hän sai pronssia 1&nbsp;500&nbsp;metrillä 2020 ja 2024.

Roest voitti pitkien matkojen maailmancupin kokonaiskilpailun kausilla 2019–2020 ja 2020–2021, sijoittui toiseksi 2022–2023 sekä kolmanneksi 2023–2024. Hän sijoittui 1&nbsp;500&nbsp;metrin pisteissä kolmanneksi kausilla 2016–2017 ja 2020–2021.

Roest voitti neljä juniorien maailmanmestaruutta: yleisluistelussa 2014 ja 2015 sekä 1&nbsp;500 metrillä ja joukkuetakaa-ajossa 2015.

## Ennätykset

## Lähteet
* Saavutukset speedskatingnews.info-sivustolla 
* Profiili speedskatingstats.com-sivustolla 
* Saavutukset schaatsstatistieken.nl-sivustolla  
*
Caius Welcker

**Jan Herman ”Caius” Welcker** (9. heinäkuuta 1885 – 13. helmikuuta 1939) oli alankomaalainen jalkapalloilija ja olympiamitalisti. Hän oli mukana vuoden 1908 kesäolympialaisissa Lontoossa pronssia voittaneessa Alankomaiden jalkapallomaajoukkueessa. 

## Lähteet
Paloveden alue

**Paloveden alue** (vesistöaluetunnus 35.32) on Näsijärven–Ruoveden alueessa sijaitseva toisen jakovaiheen alue, jonka pinta-ala on 332,73 neliökilometriä. Alueen järvisyys on 15,69&nbsp;%. Vesistön alueen alarajana on Muroleenkoski, jonka yläpuolisen valuma-alueen pinta-ala on 6&nbsp;101,91 neliökilometriä ja sen järvisyys on 12,2&nbsp;%. Reitin vedet laskevat seuraavaksi Näsijärveen, joka sijaitsee Näsijärven alueessa (35.31).

Kolmannen jakovaiheen alueita ovat seuraavat yhdeksän aluetta tai valuma-aluetta :
* Paloveden lähialue (35.321)
* Jäminginselän–Ruhalanselän alue (35.322)
* Nenos-Kieringan valuma-alue (35.323)
* Paarlammin valuma-alue (35.324)
* Pärjänojan valuma-alue (35.325)
* Myllyojan valuma-alue (35.326)
* Isojärven valuma-alue (35.327)
* Tarvonojan–Myllyojan valuma-alue (35.328)
* Rikalanjärven–Jouttenuksen valuma-alue (35.329)
 
## Lähteet
### Viitteet
Vaikkovaaranjärvet

**Vaikkovaaranjärvet** on järvi Kiirunan kunnassa Ruotsin Lapissa. Järven pinta-ala on 0,106 neliökilometriä ja se sijaitsee 349,2 metriä merenpinnan yläpuolella. Järvi on osa Kalixjoen valuma-aluetta.
Women

**Women** oli kanadalainen post punk -yhtye, joka perustettiin Calgaryssä vuonna 2007. Yhtye julkaisi kaksi albumia, *[[Women (albumi)|Women]]* (2008) ja *[[Public Strain]]* (2010). Yhtyeen jäsenet tappelivat lavalla vuoden 2010 lokakuussa, mikä johti yhtyeen hajoamiseen. Yhtyeen kiraristi Christopher Reimer kuoli helmikuussa 2012.

Yhtyeen hajoamisen jälkeen Patrick Flegel perusti Cindy Lee -yhtyeen ja Matt Flegel ja Mike Wallace perustivat Viet Cong -yhtyeen (nykyisin Preoccupations).

## Diskografia
### Studioalbumit
* *[[Women (albumi)|Women]]* (2008)
* *[[Public Strain]]* (2010)
### Singlet
* *Service Animal/Grey Skies* (2010)
* *Eyesore* (2010)

## Lähteet
Paul Berth

**Paul Ludvig Laurits Berth** (7. huhtikuuta 1890 – 9. marraskuuta 1969) oli tanskalainen jalkapalloilija ja olympiamitalisti. Hän oli mukana vuoden 1912 kesälympialaisissa Tukholmassa hopeaa voittaneessa Tanskan jalkapallomaajoukkueessa. 

## Lähteet
Sofus Hansen

**Sofus Peter Hansen** (16. marraskuuta 1889 – 19. helmikuuta 1962) oli tanskalainen jalkapalloilija ja olympiamitalisti. Hän oli mukana vuoden 1912 kesälympialaisissa Tukholmassa hopeaa voittaneessa Tanskan jalkapallomaajoukkueessa. Lisäksi Hansen oli mukana vuoden 1920 olympialaisissa Antwerpenissä, jossa Tanskan joukkue sijoittui kahdeksanneksi.

## Lähteet
Emil Jørgensen

**Emil Ludvig Peter Jørgensen** (7. helmikuuta 1882 – 23. maaliskuuta 1947) oli tanskalainen jalkapalloilija ja olympiamitalisti. Hän oli mukana vuoden 1912 kesälympialaisissa Tukholmassa hopeaa voittaneessa Tanskan jalkapallomaajoukkueessa.

## Lähteet
Ivar Lykke (jalkapalloilija)

**Ivar Lykke** (7. maaliskuuta 1882 – 9. tammikuuta 1955) oli tanskalainen jalkapalloilija ja olympiamitalisti. Hän oli mukana vuoden 1912 kesälympialaisissa Tukholmassa hopeaa voittaneessa Tanskan jalkapallomaajoukkueessa. Lisäksi Lykke oli mukana vuoden 1920 olympialaisissa Antwerpenissä, jossa Tanska sijoittui kahdeksanneksi.

## Lähteet
Nantesin raitiotieliikenne

**Nantesin raitioliikenne** on yksi Nantesin julkisen liikenteen muodoista.

Kaupungissa on kolme raitiotielinjaa, jonka lisäksi Nantesissa on yksi bussimetrolinja sekä useita runkolinjoja käsittävä Chronobus. Nantesin alueella toimii myös SNCF:n liikennöimä duoraitiotie, joka liikennöi Nantesin rautatieaseman ja Clissonin rautatieaseman välillä.

## Historia
Kaupungin ensimmäinen raitiotie perustettiin vuonna 1879 ja se oli pituudeltaan kuusi kilometriä pitkä. Vaunut olivat vielä tuolloin pieniä ja kantoivat enimmillään 31 matkustajaa. Matka linjan päädystä toiseen päätyyn kesti tuolloin neljäkymmentä minuuttia.

Nantesin raitiotie muutettiin sähkökäyttöiseksi vuonna 1911. Sodan jälkeen vuodesta 1914 lähtien raitiotiet laajenivat merkittävästi ja vuoteen 1932 mennessä kaupunkia palveli neljätoista raitiotielinjaa. Toisessa maailmansodassa raitioteiden raiteet vaurioituivat laajalti, minkä myötä kaupunki päätti korvata raitioteitä linja-autoilla. Vuonna 1949 tehtiin päätös raitioteiden lakkauttamisesta ja viimeisen kerran raitiotiellä ajettiin tammikuussa 1958.

Vuonna 1980 Nantesissa tehtiin selvitys raitiotien uudelleenkäynnistämisestä ja jo vuosien 1981–1982 vaihteessa aloitettiin raitiotielinjan rakennustyöt. Kolmen vuoden rakentamisen jälkeen kaupungin ensimmäinen moderni raitiotie avattiin välillä Haluchère–Bellevue. Raitiotie osoittautui suosituksi kulkumuodoksi, minkä johdosta alettiin tutkia uusien linjojen rakentamista. Lopulta linja 2 avattiin vuonna 1992 ja linja 3 vuonna 2000.

2000-luvulla raitiotielinjoja on laajennettu useita kertoja. Suunnitelmissa on myös rakentaa linjat 1 sekä 2 yhdistävä osuus. Lisäksi Nantes suunnittelee kahta täysin uutta raitiotielinjaa.

## Linjat

## Lähteet

## Aiheesta muualla

*Semitan
Nils Middelboe

**Nils Middelboe** (5. lokakuuta 1887 – 21. syyskuuta 1976) oli tanskalainen jalkapalloilija ja olympiamitalisti. Hän oli mukana vuosien 1908 ja 1912 kesäolympialaisissa hopeaa voittaneessa Tanskan jalkapallomaajoukkueessa. Lisäksi Middelboe oli mukana vuoden 1920 olympialaisissa Antwerpenissä, jossa Tanska sijoittui kahdeksanneksi.

Myös Middelboen veli, Christian Middelboe, on olympiahopeaa Tanskan joukkueessa voittanut jalkapalloilija.

## Lähteet
Ahkerat lukutoukat

**Ahkerat lukutoukat** (1975) on Simo Heleniuksen veistos ja yksi harvoista lapsia kuvaavista julkisista veistoksista Turussa. Teos sijaitsee Samppalinnan koulun edustalla, ja se tilattiin kuvataidelautakunnan ehdotuksesta koulun somistamiseen varatuista määrärahoista.

*Ahkerat lukutoukat* -teos kuvaa kolmea jättimäisen kirjan läpi ryömivää lasta, siis kolmea ”toukkaa” jotka ahmivat tiedonjanossaan kirjaan reiän. Veistoksen korkeus on 150 cm, paino noin 2&nbsp;000 kg, ja se on valmistettu betonista. Veistos tunnetaan myös nimellä *Ahkerat kirjatoukat*.

## Lähteet
Fama (1795)

**Fama** (**Santa Victoria**) oli Espanjan laivaston vuonna 1795 vesillelaskettu 34-tykkinen fregatti.

## Valmistus
Alus tilattiin 20. joulukuuta 1791 Cartagenasta viimeisenä 12 naulan fregattina. Alus laskettiin vesille 30. toukokuuta 1795.

## Palvelus
Alus lähti 22. marraskuuta 1795 Cádizista amiraali Ignacio María de Álava y Sáenz de Navarreten laivaston mukana Filippiineille päällikkönään Pedro de Vargas. Laivaston muut alukset olivat linjalaivat *[[Europa (1789)|Europa]]*, *[[Montañés (1794)|Montañés]]* ja *San Pedro Apóstol* sekä fregatti *Nuestra Señora del Pilar*. Laivasto jatkoi 10. lokakuuta 1796 Concepcionista Chilestä Manilaan, missä taifuuni vaurioitti pahoin laivastoa tehden sen käyttökelvottomaksi lähes pariksi vuodeksi. Espanjan ja Britannian välinen sota puhkesi.

Korjausten valmistuttua Álava yritti estää Britanian Kiinan kaupan. Tammikuussa 1797 käydyn tuloksettoman taistelun jälkeen hän määräsi *Faman* ja *Europan* Makaoon tuhoamaan Helmijoen estuaarissa ankkurissa olevat brittiläiset kauppa-alukset. Operaation epäonnistuttua alukset palasivat Manilaan.

Alus lähti 11. syyskuuta 1797 Cavitesta päällikkönään José de Robredo y Lea saattaen Manila galleoni *Magallanesin* Acapulcoon, jonne ne saapuivat 2. tammikuuta 1798. Alus lähti 11. maaliskuuta Acapulcosta Filippiineille lastinaan arvotavaraa ja erilaisia tarvikkeita. Alus lähti 9. tammikuuta 1799 Álavan laivaston mukana Cavitesta iskeäkseen Kiinan rannikolla oleviin brittiläisiin aluksiin, mistä laivasto palasi 2. helmikuuta Caviteen. Huhtikuussa alus lähti Cavitesta *Europan* kanssa Kiinan rannikolle, mistä ne palasivat toukokuussa.

Alus oli Filippiineillä, kunnes se lähti 11. tammikuuta 1803 Cavitesta Álavan laivaston mukana Espanjaan päällikkönään Miguel de Zapiaín. Se saapui 1803 Montevideoon vaurioiduttuaan myrskyssä ja 
lähti 9. elokuuta 1804 Montevideosta Cádiziin *Santa Claran*, *Medean* ja *Nuestra Señora de las Mercedesin* kanssa. Alusten lastina oli hopeaa ja kultaa, jotka oli tarkoitettu Ranskalle. Britannian kuninkaallisen laivaston alukset pysäyttivät osaston, vaikka maat eivät olleet sodassa, estääkseen niiden arvokkaan lastin pääsyn Ranskaan. Seuranneessa Cape Santa Marían taistelussa 5. lokakuuta neljä kuninkaallisen laivaston fregattia pakottivat *Faman* antautumaan. Alus kuitenkin yritti myöhemmin pakoon. *HMS Medusa* pakotti aluksen antautumaan toistamiseen.

### HMS Fama
Alus saapui 20. lokakuuta Portsmouthiin, missä se liitettiin kuninkaalliseen laivastoon nimellä *HMS Fama*.  Alus makasi reservissä, kunnes se myytiin huhtikuussa 1812.

## Lähteet
*
*

### Viitteet
Kristian Middelboe

**Kristian Middelboe** (24. maaliskuuta 1881 – 20. toukokuuta 1965) oli tanskalainen jalkapalloilija ja olympiamitalisti. Hän oli mukana vuoden 1908 kesälympialaisissa Lontoossa hopeaa voittaneessa Tanskan jalkapallomaajoukkueessa.

Myös Middelboen veli, Nils Middelboe, on olympiahopeaa Tanskan joukkueessa voittanut jalkapalloilija.

## Lähteet
Luettelo maista inflaatioasteen mukaan

Tämä on **luettelo maista ja alueista [[Inflaatio|inflaatioasteen]] mukaan**. Inflaatioaste perustuu kuluttajahintaindeksiin. Inflaatioaste tarkoittaa kuluttajahintojen muutosta edellisvuodesta. Se ilmoitetaan prosentteina.

Luettelo perustuu Maailmanpankin tietoihin.

## Luettelo

## Lähteet
Ampumahiihto talviolympialaisissa 2018 – naisten viesti

Ampumahiihdon naisten viesti talviolympialaisissa 2018 järjestettiin 22. helmikuuta 2018 Alpensian ampumahiihtokeskuksessa Pyeongchangissa, Etelä-Koreassa.

## Tulokset

## Lähteet
Simpsiö 96,9

**Simpsiö 96,9** oli suomalainen Lapualla toiminut paikallisradio, jonka toimiluvan omisti Lapuan Sanomien tytäryhtiö Lapuan Paikallisradio Oy. Simpsiö 96,9 aloitti lähetykset 12. lokakuuta 1985.

## Teknisiä tietoja

* Toimiluvanhaltija: Lapuan  Paikallisradio Oy
* Taajuus: 96,9 MHz 500W
* Lähetyspaikka: Digita Oy:n lähetysmasto Lapuan Simpsiöllä
* RDS: RADIO969

## Aiheesta muualla
*
Aris Fioretos

**Aris Antonis Fioretos **(s. 6. helmikuuta 1960 Göteborg) on ruotsalainen kirjailija ja kääntäjä.

## Elämäkerta
Fioretoksen vanhemmat olivat kotoisin Kreikasta ja Itävallasta. Hän syntyi Göteborgissa ja varttui Lundissa. Perheen isä oli lääketieteen professori ja äidillä oli galleria. Kotona he puhuivat enimmäkseen saksaa ja ruotsia. Fioretos opiskeli Jacques Derridan opissa Pariisissa, ja myöhemmin Tukholman yliopistossa ja Yalen yliopistossa.

Syksyllä 1991 Fioretos väitteli kirjallisuustieteestä teoksellaan *Det kritiska ögonblicket* (Kriittinen hetki). Se on dekonstruktiivinen analyysi Friedrich Hölderlinin, Walter Benjaminin ja Paul Celanin töistä. Vuodesta 2001 lähtien hän on toiminut kirjallisuustieteen  dosenttina ja vuodesta 2010 estetiikan professorina Södertörns högskolanissa. Vuodesta 2003 vuoteen 2007 oli Ruotsin suurlähetystössä Berliinissä.

## Tuotanto
Keväällä 1991 Fioretos debytoi *Delandets bok *nimisellä teoksella. Sittemmin hän on julkaissut proosaa ja romaaneja, mukaan lukien *Vanitasrutinerna* (1998), *Stockholm noir* (2000) ja *Den siste greken *(2009). Den siste greken oli ehdolla August-palkinnolle.

Syksyllä 2015 Fioretos julkaisi romaanin *Mary*, joka kuvaa sotilasdiktatuuria vuonna 1973. Raskaana oleva päähenkilö jää salaisen palvelun vangiksi ja lähetetään yhdessä viiden muun naisen ja pienen pojan kanssa pahamaineiselle vankilasaarelle. Kirja sai ylistystä kriitikoilta ja sai Ruotsin radion romaanipalkinnon 2016.

Fioretos on myös kääntänyt esimerkiksi kirjailija Paul Austerin ja Vladimir Nabokovin töitä ja kirjoittaa Dagens Nyheter -lehteen.

## Suomennetut teokset
* 
* 

## Lähteet
Iryna Kryuko

**Iryna Valerjeuna Kryuko** (, ; s. 30. heinäkuuta 1991) on valkovenäläinen ampumahiihtäjä.

Hän osallistui Pyeongchangin talviolympialaisiin 2018 ja voitti kultaa naisten viestissä, jossa hiihti toisen osuuden. Samojen kisojen pikakilpailussa ja takaa-ajossa hän oli 17:s. Hochfilzenin MM-kilpailuissa 2017 hän sijoittui normaalimatkalla 14:nneksi.

Kryuko sijoittui toiseksi Annecyn yhteislähtökilpailussa maailmancupkaudella 2017−2018,

Kryuko saavutti junioreiden MM-kilpailuissa viestissä hopeaa 2009 ja pronssia 2010. Nuorten MM-kilpailuissa hän sai pronssia takaa-ajosta 2012. 

EM-kilpailuissa Kryuko on saavuttanut kultaa naisten viestissä ja pronssia normaalimatkalla 2014, hopeaa takaa-ajossa ja pronssia normaalimatkalla 2019, pronssia pikakilpailussa 2020 sekä pronssia nuorten sekaviestissä 2011.

## Lähteet
Marlon Langeland

**Marlon Langeland** (s. 1. heinäkuuta 1999) on norjalainen näyttelijä. Hän näyttelee Jonas Noah Vasquezia draamasarja Skamissa ja Lukasta Twinissä, joita tuottaa Norjan yleisradioyhtiö NRK.

## Lähteet
Hartvig Nissenin koulu

**Hartvig Nissens skole**, epävirallisesti **Nissen, **ennen vuotta 1963 tunnettu Nissenin tyttökouluna, on lukio Oslon kaupunginosa Frognerissa.

Koulu oli ensimmäinen tyttökoulu Norjassa ja sen perusti Hartvig Nissen vuonna 1849. Koulun katsotaan olevan yksi Oslon parhaista lukioista, ja vuonna 1919 koulussa perustettiin Norjan ensimmäinen oppilaskunta. 

Norjan prinsessat Ragnhild ja Astrid ovat käyneet Hartvig Nissenin koulun. Norjalainen draamasarja *[[Skam]]* on pääosin kuvattu siellä.

## Galleria

Tiedosto:Bernhard Pauss.jpg|Bernhard Pauss oli rehtori koulussa vuodesta 1872 kuolemaansa vuonna 1907.
Tiedosto:Anna Henriette Paus.jpg|Henriette Pauss, koulun ensimmäinen opettaja, 1885–1909, oli naimisissa koulun rehtorin Bernhard Paussin kanssa.


## Lähteet
Raimund Harmstorf

**Raimund Harmstorf** (7. lokakuuta 1939 Hampuri – 3. toukokuuta 1998 Marktoberdorf) oli saksalainen näyttelijä. Hänet tunnetaan Suomessa parhaiten pääroolistaan (Michel Strogoff) Jules Vernen romaaniin perustuvassa televisiosarjassa *[[Tsaarin kuriiri (televisiosarja)|Tsaarin kuriiri]]*. Saksassa hän on tunnettu erityisesti Wolf Larsenin roolista Jack Londonin romaaniin perustuvassa televisiosarjassa *[[Merisusi]]*. Hän näytteli myös muutamissa saksalaisten poliisisarjojen jaksoissa (*[[Derrick]]issä*, *[[Vanha kettu|Vanhassa ketussa]]* ja *[[Kahden keikka|Kahden keikassa]]*) sekä yli kahdessakymmenessä elokuvassa.

Vuonna 1972 Harmstorf näytteli Charlton Hestonin ja Michèle Mercierin rinnalla Ken Annakinin ohjaamassa elokuvassa *[[Erämaan kutsu (vuoden 1972 elokuva)|Erämaan kutsu]]*, joka kuvattiin Suomen Lapissa.

Harmstorfilla diagnosoitiin Parkinsonin tauti vuonna 1994. Hän teki itsemurhan hirttäytymällä vuonna 1998. Poliisin mukaan saksalaisten lehtien, erityisesti *[[Bild]]in*, kirjoittelulla oli vaikutusta Harmstorfin kuolemaan, koska lehdet repostelivat hänen sairaudellaan ja esittivät myös perättömiä väitteitä.

## Lähteet
Christoffer Bengtsberg

**Christoffer Bengtsberg** (s. 1. marraskuuta 1989 Tukholma) on ruotsalainen uransa päättänyt jääkiekkomaalivahti. Hän pelasi lähinnä HockeyAllsvenskanissa ja Norjan EliteHockey Ligaenissa, mutta myös yhden ottelun Elitserienissä.

Bengtsberg edusti Ruotsia alle 18-vuotiaiden MM-kilpailuissa vuonna 2007, jolloin Ruotsi voitti pronssia.

## Lähteet
Pyhän Hengen kirkko ja seurakuntakeskus

**Pyhän Hengen kirkko ja seurakuntakeskus** (*Heilig-Geist-Kirche*) on Alvar Aallon suunnittelema rakennusryhmä Saksan Wolfsburgissa. Se valmistui vuonna 1962, ja siihen kuuluu itse kirkon lisäksi seurakuntasali ja päiväkoti.

32 metrin korkuinen torni on koko Eichelkampin kaupunginosan katseenvangitsija. Arkkitehtuuri on valoisaa ja avointa. Kirkkorakennus on kolmion muotoinen, eikä pohjakerroksessa ole yhtään suoraa kulmaa. Varsinainen katseenvangitsija on kirkon sisäkatto, joka etenee viitenä puisena aaltona alttarilta kirkkosaliin. Se vaikuttaa tilan akustiikkaan, mutta sillä on myös symbolinen merkitys.

## Lähteet

## Aiheesta muualla
Adils

**Adils** oli puolimyyttinen svealaisten kuningas. Häntä kutsutaan myös **Adils mahtavaksi (Adils den mäktige)**. Snorrin mukaan Adils haudattiin Vanhaan Uppsalaan. Ynglingien saagan mukaan Adils oli Ottar Vendelkråkan poika ja hänen seuraajansa. Hänen oletetaan hallinneen pitkään ja olleen rikas.
Juan Ribalta

**Juan Ribalta** (1597 Valencia – lokakuu 1628) oli espanjalainen maalari. Hän oli Francisco Ribaltan poika. Juan Ribaltan teokset ja hänen tyylinsä muistuttavat hänen isänsä teoksia ja tyyliä.
Württemberger Hymne

**Württemberger Hymne** on Württembergin epävirallinen kansallislaulu. Se on  Justinus Kernerin runo, ja sävelmänä siinä käytetään kansansävelmää ”In des Waldes tiefsten Gründen”.

## Sanat
1. Preisend mit viel schönen Reden
: Ihrer Länder Wert und Zahl, :
: Saßen viele deutsche Fürsten, :
: Einst zu Worms im Kaisersaal. :

2. Herrlich, sprach der Fürst von Sachsen,
: Ist mein Land und seine Macht, :
: Silber hegen seine Berge :
: Wohl in manchem tiefen Schacht. :

3. Seht mein Land in üppger Fülle,
: Sprach der Kurfürst von dem Rhein, :
: Goldne Saaten in den Talern, :
: Auf den Bergen edler Wein! :
	
4. Große Städte, reiche Kloster,
: Ludwig, Herr zu Bayern, sprach, :
: Schaffen, daß mein Land den Euern :
: Wohl nicht steht an Schätzen nach. :

5. Eberhard, der mit dem Barte,
: Württembergs geliebter Herr, :
: Sprach: Mein Land hat kleine Städte, :
: Trägt nicht Berge silberschwer; :

6. Doch ein Kleinod halt’s verborgen:
: Daß in Wäldern noch so groß :
: Ich mein Haupt kann kühnlich legen :
: Jedem Untertan in Schoß. :

7. Und es rief der Herr von Sachsen,
: Der von Bayern, der vom Rhein: :
: Graf im Bart! Ihr seid der reichste, :
: Euer Land trägt Edelstein! : 

## Lähteet
Se oikea (kappale)

__NOTOC__
**Se oikea** on Jenni Vartiaisen single, joka julkaistiin 5. heinäkuuta 2017. Kappaleen ovat säveltäneet Jenni Vartiaisen kanssa Jurek ja Jukka Immonen. Vartiainen on itse sanoittanut kappaleen.

## Listasijoitukset

## Lähteet
Ghinzu

__NOTOC__
**Ghinzu** on belgialainen vuonna 1999 perustettu vaihtoehtorock -yhtye. Yhtye julkaisi debyyttialbumi *Electronic Jacuzzi* vuonna 2000 levy-yhtiö Dragoonilla, joka oli heidän omansa.

Ghinzun *Blow* albumin kappale ”The Dragster Wave” (2004) oli vuonna 2008 ensi-iltansa saanneen *[[Taken]]* toimintaelokuvan trailerissa ja elokuvassa. Elokuva oli menestys ja Ghinzu sai laajaa maailmanlaajuista huomiota elokuvan myötä.

## Jäsenet
* John Stargasm (tunnetaan myös nimellä John Israel) – laulu, kosketinsoitin
* Greg Remy – kitara, laulu
* Mika Nagazaki – basso, kitara
* Antoine Michel – rummut
* Jean Waterlot – laulu, kitara, syntetisaattori

### Entiset jäsenet
* Kris Dane – koskettimet, laulu
* Fabrice George – rummut
* Sanderson Poe – kontrabasso, laulu

## Diskografia
### Studioalbumit
* 
* 
* 

## Lähteet

## Aiheesta muualla
* Yhtyeen virallinen sivusto 
*
At the Apollo

**At the Apollo** on brittiläisen rockyhtye Arctic Monkeysin konserttitallenne, joka julkaistiin DVD:nä 3. marraskuuta 2008. Se sisältää yhtyeen live-esiintymisen Manchesterin Apollo-hallissa 17. joulukuuta 2007.

## Kappaleet

### Lisäkappaleet

## Kokoonpano
### Yhtye
* Alex Turner – laulu, kitara
* Jamie Cook – kitara, taustalaulu
* Nick O’Malley – basso, taustalaulu
* Matt Helders – rummut, lyömäsoittimet, taustalaulu

### Vierailevat muusikot
* Miles Kane – kitara (”Plastic Tramp” ja ”505”)
* Richard Hawley – laulu, tamburiini (”Bad Woman”)

## Lähteet
Saarin protektoraatti

**Saarin protektoraatti** (, ) oli lyhytkestoinen protektoraatti vuosina 1947–1957, joka jaettiin Saksasta valtion hävittyä toisen maailmansodan. Protektoraattia hallitsi Ranskan neljäs tasavalta.

## Lähteet

## Aiheesta muualla
Jääkiekon maailmanmestaruuskilpailut 2018 – Lohko A

**Jääkiekon maailmanmestaruuskilpailujen 2018 A-lohkossa** pelaavat Venäjä, Ruotsi, Tšekki, Sveitsi, Valko-Venäjä, Slovakia, Ranska ja Itävalta.
__NOTOC__
## Sarjataulukko


## Ottelut
### Venäjä vs. Ranska

### Ruotsi vs. Valko-Venäjä

### Sveitsi vs. Itävalta

### Ranska vs. Valko-Venäjä

### Tšekki vs. Slovakia

### Itävalta vs. Venäjä

### Ruotsi vs. Tšekki

### Slovakia vs. Sveitsi

### Valko-Venäjä vs. Venäjä

### Ruotsi vs. Ranska

### Itävalta vs. Slovakia

### Tšekki vs. Sveitsi

### Sveitsi vs. Valko-Venäjä

### Ruotsi vs. Itävalta

### Slovakia vs. Ranska

### Tšekki vs. Venäjä

### Ranska vs. Itävalta

### Valko-Venäjä vs. Tšekki

### Slovakia vs. Ruotsi

### Itävalta vs. Valko-Venäjä

### Venäjä vs. Sveitsi

### Ranska vs. Tšekki

### Sveitsi vs. Ruotsi

### Venäjä vs. Slovakia

### Tšekki vs. Itävalta

### Sveitsi vs. Ranska

### Valko-Venäjä vs. Slovakia

### Venäjä vs. Ruotsi

## Lähteet
Blair Underwood

**Blair Erwin Underwood** (s. 25. elokuuta 1964 Tacoma, Washington) on yhdysvaltalainen näyttelijä, ohjaaja ja tuottaja. Hän on näytellyt elokuvissa, televisiossa ja teatterissa. 

## Yksityiselämä
Underwood meni naimisiin Desiree DaCostan kanssa 17. syyskuuta 1994. Heillä on kolme lasta.

## Filmografia
### Elokuvat

### Televisio

### Videopelit
* *[[The Legend of Spyro: Dawn of the Dragon]]* (2008) – Hunter

## Lähteet

## Aiheesta muualla

* 
*
Väärään suuntaan

__NOTOC__
**Väärään suuntaan** on laulaja Jenni Vartiaisen single, joka on julkaistu 1. helmikuuta 2018. Kappaleen on Vartiaisen kanssa kirjoittanut Jukka Immonen.

## Listasijoitukset

## Lähteet
’Til Tuesday

**’Til Tuesday** oli yhdysvaltalainen uuden aallon ja vaihtoehtorockin yhtye, joka perustettiin Bostonissa, Massachusettsissa. Yhtye oli aktiivisena vuodesta 1983 vuoteen 1989 ja koostui laulajasta ja bassokitaristista Aimee Mannista, kitaristista Robert Holmesista, kosketinsoittajasta Joey Pescestä ja rumpalistista Michael Hausmanista. Heidät tunnetaan parhaiten vuoden 1985 hittikappaleestaan ”Voices Carry”. 

## Jäsenet
*Aimee Mann – laulu, bassokitara (1983–1988)
*Robert Holmes – kitara (1983–1988)
*Joey Pesce – koskettimet, syntetisaattori, piano (1983–1986)
*Michael Hausman – rummut, lyömäsoittimet (1983–1988)

## Diskografia
### Studioalbumit
**[[Voices Carry (albumi)|Voices Carry]]* (1985)
**[[Welcome Home]]* (1986)
**[[Everything’s Different Now]]* (1988)

### Kokoelma-albumit
**[[Coming Up Close: A Retrospective]]* (1996)

### Singlet
*”Voices Carry” (1985)
*”Looking Over My Shoulder” (1985)
*”Love in a Vacuum” (1985)
*”What About Love” (1986)
*”Coming Up Close” (1987)
*”(Believed You Were) Lucky” (1988)
*”Rip in Heaven” (1988)

## Lähteet
Antiikin Thesprotia

**Thesprotia** () oli antiikin aikainen alue Epeiroksen maakunnassa luoteisessa Kreikassa. Se käsitti Epeiroksen läntisen keskiosan, ja siihen kuuluivat suunnilleen nykyisten Thesprotian ja Prévezan alueyksiköiden alueet.

## Maantiede

Thesprotia sijaitsi Joonianmeren rannalla Korkyran (nyk. Korfu) saaren eteläosaa vastapäätä. Thesprotian pohjoispuolella sijaitsivat Khaonia ja atintanien heimon alue, itäpuolella Molossia ja Athamania ja kaakkoispuolella Ambrakia. Thesprotian ja Khaonian rajana toimi Thyamis (nyk. Thýamis/Kalamás) -joki.

Antiikin aikana Thesprotiaan luettiin yleensä myös sen eteläosan Kassopian alue eli nykyisen Prévezan alueyksikön alue, päin vastoin kuin nykyiseen Thesprotiaan. Näin määriteltynä Thesprotia rajautui etelässä Ambrakianlahteen. Antiikin Epeiroksessa Thesprotia muodosti läntisen keskiosan, kun taas nykyisen Kreikan pienemmästä Epeiroksen alueesta nykyinen Thesprotian alueyksikkö muodostaa luoteisimman osan Albanian rajalla.

### Polikset

Thesprotian polikset eli kaupunkivaltiot olivat:

* Batiai
* Bukhetion eli Bukheta
* Efyra eli Kikhyros
* Elateis
* Elea
* Eurymenai
* Gitana
* Kassope
* Pandosia
* Torone

Alun perin Thesprotian poliksiin kuului myös Dodona, joka myöhemmin oli osa Molossiaa.

### Muut kaupungit

Thesprotian muiksi kaupungeiksi tai asutuksiksi mainitaan muun muassa:

* Euroia
* Issoria
* Kheimerion
* Nikopolis
* Sybota

## Historia

Thesprotiaa asutti thesprotien (*Thesprōtes*, ) heimo, joka oli yksi Epeiroksen kolmesta merkittävimmästä heimosta khaonien ja molossien ohella. Herodotos sijoitti thesprotien alueen Hellaaseen, kun taas Thukydides piti heimoa barbaarisena eli ei-kreikkalaisena. Thessalian valloittaneiden thessalialaisten katsottiin tulleen alun perin Thesprotiasta.

Thesprotialaisten sanotaan olleen Epeiroksen vahvin heimo varhaisina aikoina, ennen kuin johtoasema siirtyi peloponnesolaisodan aikaan 400-luvun eaa. lopulle tultaessa khaoneille ja myöhemmin molosseille. Heimolla oli alun perin oma kuningas, mutta Thukydideen mukaan kuninkuudesta oli hänen aikanaan luovuttu samoin kuin Molossiassa. Kreikkalaiset perustivat Thesprotiaan useita siirtokuntia. Aluetta asutettiin vielä noin 400-luvulla eaa., jolloin elisläiset perustivat Bukhetionin, Elean ja Pandosian. Roomalaisella kaudella Thesprotiassa sijaitsi Epeiroksen eli Epirus Vetuksen provinssin keskus Nikopolis. Augustus perusti sen vuonna 31 eaa. Aktionin taistelussa saamansa voiton kunniaksi, ja sinne siirrettiin väestö suuresta osasta lähialueen kaupunkeja.

Suomen Ateenan-instituutti on suorittanut Thesprotian Kokytos-joen alueella alueen historiaa kartoittanutta monitieteellistä tutkimusta vuosina 2003–2010.

## Lähteet

## Kirjallisuutta

* 
* 
*
Carter Bays

**Carter L. Bays** (s. 12. elokuuta 1975 Shaker Heights, Ohio, Yhdysvallat) on yhdysvaltalainen käsikirjoittaja, tuottaja ja muusikko. Hän on ollut tekemässä yhdysvaltalaista tilannekomediasarjaa *[[Ensisilmäyksellä]]* yhdessä Craig Thomasin kanssa. 

Bays ja Thomas loivat sarjan vuonna 2005. He käsikirjoittivat valtaosan sarjan jaksoista ja toimivat myös sarjan vastaavina tuottajina. Sarjan tunnuskappaleeksi otettiin heidän vuonna 1996 perustamansa yhtyeen The Solidsin kappale ”Hey, Beautiful”. 

## Lähteet

## Aiheesta muualla
*
Khaonia

**Khaonia** (, myös *Khaon*, , ) oli antiikin aikainen alue Epeiroksen maakunnassa nykyisen Albanian eteläosassa.

## Maantiede

Khaonia käsitti Epeiroksen luoteisen rannikkoalueen Korkyran (nyk. Korfu) saarta vastapäätä. Nykyisin alue on Albanian eteläisintä osaa, kun taas antiikin aikana se oli Epeiroksen luoteisinta osaa. Khaonian koillispuolella sijaitsi atintanien heimon alue ja itä- ja kaakkoispuolella Thesprotia. Alueen tärkein kaupunki oli Foinike.

### Polikset ja muut kaupungit

Khaonian polikset eli kaupunkivaltiot olivat:

* Buthroton
* Fanote
* Foinike

Muita kaupunkeja tai asutuksia olivat muun muassa:

* Antigoneia
* Kestria eli Ilion
* Khimaira
* Helikranon
* Onkhesmos
* Palaiste

## Historia

Khaoniaa asutti khaonien (*Khaones*, ) heimo, joka oli yksi Epeiroksen kolmesta tärkeimmästä heimosta molossien ja thesprotien ohella. Seudun vanhimmiksi asukkaiksi mainitaan antiikin lähteissä kuitenkin pelasgit. Khaonit yhdistettiin khonien heimoon, joka asutti eteläistä Italiaa meren toiselle puolella.

Khaonien sanotaan olleen koko Epeiroksen vahvin heimo peloponnesolaissodan aikaan 400-luvun eaa. lopulla, ennen kuin johtoasema siirtyi molosseille. Heimolla oli alun perin oma kuningas. Thukydideen mukaan kuninkuus oli lakkautettu peloponnesolaissodan aikaan tultaessa. Tuolloin hallintomuoto oli aristokraattinen, ja heimon johtajat valittiin aina vuosittain tietystä suvusta.

## Lähteet
Athamania

**Athamania** () oli antiikin aikainen alue Epeiroksen maakunnassa luoteisessa Kreikassa. Se sijaitsi Epeiroksen kaakkoisosassa Pindos-vuoriston ja Arakhthos-joen välisellä alueella.

## Maantiede

Athamania käsitti sen läpi virranneen Akheloos-joen ylemmän laakson. Alue oli vuoristoista. Sen pohjoispuolella sijaitsivat Molossia ja Tymfaia, itäpuolella Thessalian Histiaiotis ja Thessaliotis, kaakkoispuolella Dolopia, eteläpuolella Amfilokhia, lounaispuolella Ambrakia ja länsipuolella Thesprotia. Usein alue luettiin Epeiroksen sijasta osaksi Thessaliaa, ja alueiden välinen raja oli epäselvä. Plinius luki Athamanian virheellisesti osaksi Aitoliaa.

Athamanian pääkaupunki ja ainoa polis eli kaupunkivaltio oli Argethia (Argithea). Alueen muiksi kaupungeiksi tai asutuksiksi mainitaan muun muassa Krannon, Herakleia, Tetrafylia ja Theudoria, mutta niistä tiedetään vain vähän.

## Historia

Athamaniaa asutti alun perin athamaanien (*Athamanes*,  tai *Athamantes*, , yksikössä *Athaman*, ) heimo. Nämä kuvataan antiikin lähteissä puolibarbaarisiksi. Strabon luki athamaanit thessalialaisiksi, mutta epäili sitä, voidaanko näitä pitää helleeneinä eli kreikkalaisina.

Peloponnesolaissodan aikaan tai jälkeen heimo vaikuttaa olleen liitossa Spartan kanssa, mutta luopuneen siitä Korintin sodan aikaan vuonna 395 eaa. ja liittyneen toiselle puolelle. Vuonna 375 eaa. athamaanit liittoutuivat Ateenan kanssa. Kolmannen pyhän sodan aikaan 356–346 eaa. heimo oli Fokiin vastaisella puolella ja Lamian sodassa 323–322 eaa. Makedonian vastaisella puolella. Aristoteleen koulukunta kirjoitti 300-luvulla eaa. athamaanien valtiomuodosta oman tutkielman osaksi teosta *[[158 kaupungin valtiomuodot]]*.

Athamanian nimi esiintyy ensimmäisen kerran alueen nimityksenä vasta 200-luvulla eaa. Molossikuninkaiden vallan päätyttyä kansa esiintyy itsenäisenä, ja näin heimo oli Epeiroksen heimoista viimeinen, joka sai poliittista valtaa alueella. Athamaanit ja aitolialaiset kukistivat yhdessä Oitaiaa asuttaneet ainiaanit, jonka seurauksena athamaanit levittivät alueensa Oita-vuorelle saakka. Heimo oli vahvimmillaan kuningas Amynandroksen aikaan noin 200 eaa. Tämän aikana athamaanit osallistuivat Rooman ja Makedonian välisiin niin kutsuttuihin makedonialaissotiin. Lopulta makedonialaiset alistivat kansan valtansa alle. Strabonin aikaan heimoa ei enää ollut olemassa erillisenä kansana, vaan se oli sulautunut thessalialaisiin.

Nykyinen Kentriká Tzoumérkan kunnan osa Athamanían kunnallisyksikkö on ottanut nimensä antiikin aikaisesta alueesta. Alueesta on saanut nykyisen nimensä myös siellä sijaitseva Athamaniká- eli Tzoumérka-vuori.

## Lähteet
Voices Carry

**Voices Carry** on yhdysvaltalaisen rockyhtyeen ’Til Tuesdayn kappale. Sen tuotti Mike Thorne yhtyeen esikoisstudioalbumille *[[Voices Carry (albumi)|Voices Carry]]* (1985). Kappaleen on sanoittanut yhtyeen solisti Aimee Mann ja sen inspiraationa oli Mannin ero ’Til Tuesdayn rumpalistin Michael Hausmanin kanssa. 

Kappale sijoittui muun muassa Billboard Hot 100 -musiikkilistan sijalle 8. Kansainvälisesti se sijoittui top 20 -listoille Kanadassa ja Australiassa.

## Henkilöstö
*Aimee Mann – bassokitara, laulu, sanoitukset
*Michael Hausman – rummut, lyömäsoittimet
*Robert Holmes – taustalaulu, kitara
*Joey Pesce – taustalaulu, syntetisaattori
*Mike Thorne – tuottaja
*Dick Wingate – johtava tuottaja
*Bob Clearmountain – miksaus
*Britain Hill – valokuvaus

## Formaatit ja kappaleet
***7″ Single: Australia / Pohjois-Amerikka**
#”Voices Carry” – 4.19
#”Are You Serious?” – 3.15

***12″ Maxi-Single: Alankomaat** 
#”Voices Carry” – 4.19
#”Are You Serious?” – 3.15
#”Sleep” – 3.40

***12″ Maxi-Single: Pohjois-Amerikka** 
#”Voices Carry” (Long version) – 4.19
#”Voices Carry” (Single mix) – 3.59

## Lähteet
Ghana talviolympialaisissa 2018

**[[Ghana olympialaisissa|Ghana]]** osallistui Pyeongchangin talviolympialaisiin 2018. Maan ainoa edustaja oli skeleton-kelkkailija Akwasi Frimpong, joka niin ollen myös kantoi joukkueen lippua avajaisissa sekä päättäjäisissä.

Ghana osallistui vuonna 2018 talviolympialaisiin toisen kerran debytoituaan Vancouverissa 2010.

## Joukkue
### Skeleton

Ghanassa syntynyt, Alankomaihin kahdeksanvuotiaana muuttanut Akwasi Frimpong sai Ghanalle yhden maapaikan miesten skeletoniin oltuaan 60 parhaan joukossa Kansainvälisen rattikelkkailu- ja skeletonliiton tammikuun 2018 ranking-listalla.

;Miehet
* Akwasi Frimpong

## Lähteet
Tau-risti

**Tau-risti** (myös **Pyhän Antoniuksen risti**) on T-kirjaimen muotoinen risti, joka on saanut nimensä kreikan *tau*-kirjaimen (Τ, τ) mukaan. Historiallisesti risti on yhdistetty Pyhään Antoniukseen, 200-luvulla eläneeseen erakkopyhimykseen. Nykyään symboli liittyy etenkin fransiskaaneihin, koska Pyhä Franciscus otti tau-ristin tunnuksekseen 1200-luvulla.
Ismenias

**Ismenias** () voi viitata seuraaviin antiikin kreikkalaisiin henkilöihin:

* Ismenias (300-luku eaa.), poliitikko
* Ismenias (300-luku eaa.), muusikko
Voices Carry (albumi)

**Voices Carry** on yhdysvaltalaisen rockyhtyeen ’Til Tuesdayn ensimmäinen studioalbumi, joka julkaistiin 20. huhtikuuta 1985. Albumin kappale ”Voices Carry” sijoittui Billboard Hot 100 -musiikkilistan 8. sijalle. Kappaleen musiikkivideo voitti MTV Video Music Award for Best New Artist -palkinnon. Voices Carry -albumi puolestaan sijoittui Billboard 200 -albumilistan 19. sijalle. 

## Kappaleet

## Henkilöstö
*Aimee Mann – laulu, bassokitara
*Robert Holmes – kitarat, taustalaulu
*Joey Pesce – piano, syntetisaattori, taustalaulu
*Michael Hausman – rummut, lyömäsoittimet

### Tuotanto
*Mike Thorne – tuottaja 
*Dick Wingate – johtava tuottaja 
*Domenic Maita – äänisuunnittelija
*Harvey Goldberg, Moira Marquis – miksaus
*Mike Krowiak, Jeff Lippay – studioassistentit
*Jack Skinner – äänen masterointi

## Arvostelut
*AllMusic: 

## Lähteet
Iran Aseman Airlinesin lento 3704

**Iran Aseman Airlinesin lennon 3704 onnettomuus** tapahtui 18. helmikuuta 2018 Iranissa, kun Iran Aseman Airlines -lentoyhtiön ATR 72 -mallinen lentokone katosi tutkasta 45 minuuttia lähdön jälkeen ja törmäsi vuoreen 15 kilometrin päässä määränpäästään. Kaikki koneessa olleet 66 matkustajaa ja miehistön jäsentä saivat surmansa onnettomuudessa.

Onnettomuuden aikaan oli huono sää vuorilla, jonne kone putosi. Maahansyöksy tapahtui vaikeakulkuisella alueella, ja kone löydettiinkin vasta kahden päivän kuluttua onnettomuudesta. Ensimmäiset pelastustyöntekijät pääsivät paikalle 21. helmikuuta.

## Lähteet
Korea talviolympialaisissa 2018

Etelä-Korea ja Pohjois-Korea muodostivat yhteisen **Korean** joukkueen Pyeongchangin talviolympialaisiin 2018. Korea-nimen alla kilpaili 35-henkinen naisten jääkiekkojoukkue. Lisäksi molempien Koreoiden urheilijat marssivat avajaisissa yhtenä joukkueena Korean yhdistymislipun alla. Avajaisissa lippua kantoivat yhdessä pohjoiskorealainen jääkiekkoilija Hwang Chung-gum ja eteläkorealainen rattikelkkailija Won Yun-jong.

## Joukkue
### Naisten jääkiekko

Korean naisten jääkiekkomaajoukkueen kokoonpano talviolympialaisissa 2018:

* Päävalmentaja:  Sarah Murray
* Apuvalmentajat:  Kim Do-yun •  Pak Chol-ho •  Rebecca Baker

Jokaisessa ottelussa pelaavaan kokoonpanoon valittiin vähintään kolme pohjoiskorealaista.

#### Alkusarja

#### 5.–8. sijojen välierät

#### Seitsemäs sija

## Katso myös
* Etelä-Korea talviolympialaisissa 2018
* Pohjois-Korea talviolympialaisissa 2018

## Lähteet
Sy (Mali)

**Sy** on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen ja Nigerin välisellä tasangolla 35 kilometriä Sanista pohjoiseen. Kunnassa on 12&nbsp;600 ja kylässä 4&nbsp;000 asukasta (vuonna 2009).

Syn kunta rajoittuu idässä Sanin piirin Ouolonin, etelässä Sanin ja Niasson, lännessä Siadougoun ja pohjoisessa Macinan piirin Folomanan ja Sanan kuntiin. Alue on pinnamuodostukseltaan tasankoa. Etelärajalla virtaa Banijoki. Kasvillisuus on kuivuudesta kärsivää metsä- ja pensassasvannia.

Kuntaan kuuluu 11 kylää. Asukkaat ovat etupäässä bambaroita. Lisäksi on soninkeja ja fulbeja. Yleisin kieli on bambara.

Syn kautta kulkee Sanista Djennéen ja Macinaan johtava maapohjainen tie. Paikallisia elinkeinoja ovat maanviljely, karjanhoito, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, fonio ja riisi. Myytäväksi kasvatetaan maapähkinää ja puuvillaa. Kotieläimiä ovat naudat, lampaat, vuohet, vetojuhtina käytettävät hevoset ja aasit sekä siipikarja. Syssä, Nassambarassa ja Worontonassa pidetään viikoittaiset markkinat. Nuoriso hakeutuu ansiotöihin kaupunkeihin.

Kunnassa toimii kolme julkista alakoulua, kolme kyläkoulua, yläkoulu, neljä koraanikoulua, kaksi lukutaitokeskusta sekä koulutus- ja kehittämiskeskus. Syssä on terveyskeskus, synnytyslaitos ja lääkevarasto. Vesihuolto käsittää perinteisiä ja nykyaikaisia kaivoja sekä seitsemän käsikäyttöistä porakaivoa.

## Lähteet
Kunsten

**Kunsten** (Museum of Modern Art Aalborg) on Tanskan Aalborgissa sijaitseva taidemuseo, jonka suunnittelivat suomalaiset Elissa ja Alvar Aalto sekä tanskalainen Jean-Jacques Baruël. Sen suunnittelu alkoi vuonna 1957, museo valmistui vuonna 1972 ja vuosina 2015–2016 se remontoitiin perusteellisesti.

Museon lattiat ja ulkoseinät ovat valkoista marmoria. Näyttelytiloihin tulee diffuusia luonnonvaloa monista kattoikkunoista. Sisäseiniä voi siirrellä vaihtuvien näyttelyiden tarpeiden mukaan.

Museon kokoelmat keskittyvät vuoden 1900 jälkeen luotuun taiteeseen. Pysyvissä kokoelmissa on noin 1&nbsp;500 teosta: maalauksia ja veistoksia, jotka edustavat modernia ja nykytaidetta. Merkittävä osa pysyvistä kokoelmista tulee yksityisiltä keräilijöiltä, kuten Anna ja Kresten Krestensenilta, joiden kokoelma keskittyy tanskalaiseen modernismiin, Cobran ja Pariisin koulukunnan teoksiin.

Aalborgin ensimmäinen taidemuseo valmistui 1890-luvulla. Vuonna 1957 järjestettiin arkkitehtuurikilpailu uudesta rakennuksesta, jonka voitti Alvar ja Elissa Aallon ja Jean-Jacques Baruëlin muodostama työryhmä. Vuonna 1967 nimeksi vaihdettiin laajemman rahoituspohjan saamiseksi Pohjois-Jyllannin taidemuseo. Rakennustyöt käynnistyivät vihdoin 1968, ja rakennus valmistui 1972. Vuonna 2008 nimeksi vaihdettiin KUNSTEN, ja vuodesta 2016 sen kirjoitustapa on ollut Kunsten. 

## Lähteet

## Aiheesta muualla
Ouolon

**Ouolon** on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen ja Nigerin välisellä tasangolla 30 kilometriä Sanista pohjoiseen. Kunnassa on 13&nbsp;300 ja kylässä 2&nbsp;400 asukasta (vuonna 2009).

Ouolonin kunta rajoittuu idässä Sanin piirin Baramandougoun ja Fionin, etelässä Tenenin ja Sanin, lännessä Syn ja pohjoisessa Moptin alueen Djennén piirin Néma-Badenyakafon kuntiin.

Kuntaan kuuluu 13 kylää. Asukkaat ovat bambaroita, boboja, fulbeja ja bozoja.

Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkein viljelykasvi on hirssi. Myytäväksi kasvatetaan puuvillaa. Ouolonissa ja Niénoussa pidetään viikoittaiset markkinat.

Kunnassa toimii kaksi julkista alkoulua, kolme kyläkoulua, kaksi koulutus- ja kehittämiskeskusta ja terveyskeskus. Vesihuolto käsittää kaivoja ja 19 porakaivoa, joista 10 on toimintakuntoisia.

## Lähteet
Ivar Lykke

**Ivar Lykke** -nimisiä henkilöitä ovat:

* Ivar Lykke (1872–1949), norjalainen poliitikko, Norjan pääministeri 1926–1928
* Ivar Lykke (1889–1955), tanskalainen jalkapalloilija
* Ivar Lykke (s. 1941), norjalainen arkkitehti.